CONSILIUL JUDEŢEAN BISTRIŢA-NÃSÃUD                    
Direcția economică                                                       

Direcţia tehnică investiţii, lucrări publice             
Serviciul administrare drumuri, lucrări publice
    
Nr. IVB/17877 din 05.11.2015
RAPORT
privind necesitatea aprobării Documentaţiei pentru avizarea lucrărilor de intervenţie, revizuită și actualizată şi a Indicatorilor Tehnico-Economici aferenţi obiectivului “Modernizare  DJ 172D:  Mureșenii Bârgăului (DN 17) - Lac Colibița - Colibița - Bistrița Bârgăului (DN 17) - (DN 17) Josenii Bârgăului - Strâmba - Ilva Mică (DN 17D) - Poiana Ilvei - Măgura Ilvei - Ilva Mare - Lunca Ilvei - limită judeţ Suceava, judeţul 

                       Bistriţa-Năsăud” („Poarta Transilvaniei”)
Având în vedere:

- prevederile art. 44 alin.(1) şi art. 45 din Legea finanţelor publice locale 
nr. 273/2006, cu modificările şi completările ulterioare;
- prevederile art. 5 din Hotărârea Guvernului nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiective de investiţii şi lucrări de intervenţii;

- prevederile art. 22 din Legea nr. 10/1995 republicată, privind calitatea în construcţii;
        - Avizul Consiliului Tehnico - Economic (CTE) al Consiliului Judeţean Bistriţa-Năsăud  nr. 16/05.11.2015 privind Documentaţia pentru avizarea lucrărilor de intervenţie a obiectivului “Modernizare  DJ 172D:  Mureșenii Bârgăului (DN 17) -     Lac Colibița - Colibița - Bistrița Bârgăului (DN 17) - (DN 17) Josenii Bârgăului - Strâmba - Ilva Mică (DN 17D) - Poiana Ilvei - Măgura Ilvei - Ilva Mare – Lunca Ilvei – limită judeţ Suceava, judeţul Bistriţa-Năsăud”(,,Poarta Transilvaniei”);
     
- prevederile Hotărârii Consiliului Judeţean Bistriţa-Năsăud nr. 
17/10.02.2015 privind aprobarea bugetului propriu al Consiliului Judeţean 

Bistriţa-Năsăud pe anul 2015 conform Legii bugetului de stat pe anul 2015 nr. 186/2014 şi a estimărilor pe anii 2016-2018;
Este necesară emiterea unei Hotărâri a  Consiliului Judeţean Bistriţa-Năsăud prin care  să  se  aprobe Documentaţia  pentru  avizarea  lucrărilor  de intervenţie, revizuită și actualizată şi a Indicatorilor Tehnico-Economici aferenţi obiectivului “Modernizare DJ 172D: Mureșenii Bârgăului (DN 17) - Lac Colibița - Colibița - Bistrița Bârgăului (DN 17) - (DN 17) Josenii Bârgăului - Strâmba - Ilva Mică (DN 17D) - Poiana Ilvei - Măgura Ilvei - Ilva Mare – Lunca Ilvei – limită judeţ Suceava, judeţul Bistriţa-Năsăud”(,,Poarta Transilvaniei”) elaborată în conformitate cu Hotărârea Guvernului nr. 28/2008, cu modificările şi completările ulterioare, de către S.C. ”DRUMEX” S.R.L. Cluj-Napoca.
Documentația a fost  înregistrată  la Consiliul Județean  Bistriţa-Năsăud la nr. IVB/17869/05.11.2015.
În scopul depunerii unei cereri de finanțare prin Programul Operațional Regional 2014-2020 pentru realizarea lucrărilor de “Modernizare DJ 172D: Mureșenii Bârgăului (DN 17) - Lac Colibița - Colibița - Bistrița Bârgăului (DN 17) - (DN 17) Josenii Bârgăului - Strâmba - Ilva Mică (DN 17D) - Poiana Ilvei - Măgura Ilvei - Ilva Mare – Lunca Ilvei – limită judeţ Suceava, judeţul Bistriţa-Năsăud”(,,Poarta Transilvaniei”) s-a întocmit o documentație având ca obiect ,,Rekilometrare, revizuire și actualizare D.A.L.I. pe DJ 172D”. Din cauză că documentația a fost elaborată anterior publicării variantei consultative a Ghidului solicitantului pentru prioritatea de investiții 6.1 în cadrul Programului Operațional Regional 2016-2020, se impune ca documentația să fie corelată cu cerințele Programului Operațional Regional 2014-2020.
Documentația propusă spre aprobare are ca obiect drumul județean 172D, situat în judeţul Bistriţa-Năsăud, clasat conform Hotărârii nr. 156/04.12.2014 a Consiliului Județean Bistrița Năsăud, prin care s-a modificat traseul și poziția unor drumuri județene (DJ173D, DJ173A, DJ172C, DJ172D), iar prin comasare s-a stabilit traseul și poziția kilometrică a drumului județean DJ172D. Astfel,  drumul județean DJ172D  are originea în drumul naţional DN17 (km 0+000), în intravilanul localităţii Mureșenii Bârgăului și destinația la limita cu județul Suceava (km 99+472). Lungimea reală a drumului este de 85,591 km. Investiția preconizată este împărțită în  loturi, având o lungime totală de 79,274 km.
Documentația a fost structurată și elaborată pe 5 loturi, după cum urmează:

· Lot 1 - km 0+000-11+578 : Mureșenii Bârgăului - Colibița 

· Tronson 1 km 0+000-5+115 Mureșenii Bârgăului - Int. cu DJ172D Lot 2

· Tronson 2 km-5+115-11+578 Int. cu DJ172D Lot 2 - Colibița

· Lot 2 - km 18+045 - 35+055: lac Colibița - Bistrița Bârgăului - Prundu Bârgăului (int. cu DN17)

· Lot 3 - km 40+732 - 54+842: (Int. DN17) Josenii Bârgăului - Strâmba - Ilva Mică

· Lot 4 - km 56+556 - 75+353 : Ilva Mică (int cu DN17D) - Poiana Ilvei - Măgura Ilvei

· Lot 5 - km 75+353 - 93+132: Măgura Ilvei - Ilva Mare - Lunca Ilvei - limita sit Natura 2000 (zona cabanei Silhoasa) 

DESCRIEREA SITUATIEI EXISTENTE ȘI LUCRĂRI NECESARE A SE REALIZA
LOT 1- KM 0+000 - KM 11+578
        Traseul are o lungime de 11,578 km, de la intersecția cu drumul național DN17 până la localitatea Colibița, străbătând localitățile Mureșenii Bârgăului și Colibița. Porțiunea de la km 0+000-5+093 se găsește pe traseul fostului drum județean DJ173D, iar porțiunea km 5+093-11+578 se suprapune pe km 17+000-23+400 al fostului DJ173A. Lotul 1 a fost împărțit în două obiecte:

· Tronson 1 - km 0+000-5+115 Mureşenii Bârgăului – Intersecție cu DJ172D Lot 2 km 18+045;

· Tronson 2 km 5+115 - 11+578, Intersecție cu DJ172D Lot 2 km 18+045 – Colibiţa.

Tronson 1 - km 0+000 - 5+115
Obiect I - DRUM

În general, traseul drumului are aspectul unui drum de munte, sinuos şi cu declivităţi medii și mari. Lăţimea părţii carosabile este cuprinsă între 5,50 m și 6,00 m. Structura rutieră existentă este pietruită, cu excepția zonei de racord spre sectorul modernizat, astfel:

· km 0+000 - km 5+093 - pietruire

· km 5+093 - km 5+115 - racord la îmbrăcămintea asfaltică executată recent

Din punct de vedere al planeităţii structurii rutiere, pe sectorul pietruit s-au constatat denivelări, făgaşe longitudinale şi gropi izolate.  

Din lipsa pantelor transversale şi a unei îmbrăcăminţi adecvate pe unele sectoare, apa stagnează pe partea carosabilă sau şiroieşte de-a lungul drumului şi se infiltrează în corpul acestuia. Scurgerea apelor se realizează deficitar pe toată lungimea studiată. Pe taluzuri au existat anumite amenajări, dar s-au deteriorat în timp, facilitând infiltrarea apelor în corpul drumului, generând astfel instabilităţi locale. Podeţele existente sunt în stare destul de bună, dar nu funcţionează corespunzător, fiind colmatate. Există mai multe sectoare pe care taluzul este consolidat cu ziduri de sprijin din zidărie de piatră care necesită reparaţii

Obiect II - LUCRĂRI DE CONSOLIDARE VERSANŢI

Pe acest sector au fost observate constatat un număr de 3 poziţii care prezintă fenomene de instabilitate, afectând şi o parte a corpului drumului judeţean.

Obiect III- PODURI

Pe acest sector  sunt două poduri, care necesită lucrări de reabilitare.
Tronson 2 - km 5+115 - 11+578
Obiect I - DRUM

În general, traseul drumului are aspectul unui drum de munte, sinuos şi cu declivităţi medii și mari. Lăţimea părţii carosabile prezintă diferenţe mari de la un sector la altul, după cum urmează:

· km 5+115 - km 8+530 - Pc=5,50-6,00m

· km 8+530 - km 10+616 - Pc=4,00-4,50 m

· km 10+616 - km 11+578  - Pc=3,50 m

Structura rutieră existentă diferă de la un sector la altul şi se prezintă astfel:

· km 5+115 - km 8+530 - îmbrăcăminte suplă executată recent

· km 8+530 - km 10+616 - îmbrăcăminte rigidă

· km 10+616 - km 11+578  - pietruire

Din punct de vedere al planeităţii structurii rutiere, se constată degradări specifice fiecărui tip de carosabil. Pe sectoarele pietruite s-au constatat denivelări, făgaşe longitudinale şi gropi izolate.  Îmbrăcămintea realizată din beton de ciment prezintă toate formele de degradare: suprafeţe şlefuite, alunecoase sau exfoliate, decolmatarea şi deschiderea rosturilor, rupturi de colţ sau de margine, fisuri şi crăpături, gropi, tasarea dalelor, subspălarea, dislocarea şi ruperea dalelor pe lungimi mari, faianţări pe suprafeţe întinse, distrugerea totală a dalelor. Îmbrăcămintea asfaltică se află în stare relativ bună pe toată lungimea sectorului, cu excepţia unor zone izolate, unde s-au constatat  degradări la nivelul căii de rulare,  cum ar fi microfisuri, fisuri, rupturi de margine, rosturi tehnologice deschise până la faianţări locale care sunt cauzate de deficienţe la nivelul structurii rutiere.

Din lipsa pantelor transversale şi a unei îmbrăcăminţi adecvate pe unele sectoare, apa stagnează pe partea carosabilă sau şiroieşte de-a lungul drumului şi se infiltrează în corpul acestuia. Scurgerea apelor se realizează deficitar pe toată lungimea studiată. Pe taluzuri au existat anumite amenajări, dar s-au deteriorat în timp, facilitând infiltrarea apelor în corpul drumului, generând astfel instabilităţi locale. Podeţele existente sunt în stare destul de bună, dar nu funcţionează corespunzător, fiind colmatate. Există mai multe sectoare pe care taluzul este consolidat cu ziduri de sprijin din zidărie de piatră care necesită reparaţii.
Obiect II - LUCRĂRI DE CONSOLIDARE VERSANŢI

Pe acest sector au fost observate constatat un număr de 10 poziţii care prezintă fenomene de instabilitate, afectând şi o parte a corpului drumului judeţean.

Obiect III - PODURI

Pe acest sector  există un  pod, care necesită înlocuire cu un pod nou.

LOT 2 - KM 18+045 - KM 35+055

Sectorul de drum studiat se desfășoară între km 18+045 și km 35+055, având o lungime de 17,010 km și străbate localitățile Colibița, Bistrița Bârgăului, Prundu Bârgăului , până la intersecția cu  drumul național DN17. Traseul se suprapune pe traseul fostului drum județean DJ 173A, rekilometrat, cu originea în zona localității Colibița.
Obiect I -  DRUM

Drumul este modernizat, sectoarele cu îmbrăcăminte din beton de ciment alternând cu cele cu îmbrăcăminte asfaltică. Pe sectorul 18+045 - 19+780, îmbrăcămintea asfaltică este recentă. 

Lățimea părții carosabile este cuprinsă între 5,50-6,00 m. Din punct de vedere al planeităţii structurii rutiere, se constată de asemenea diferenţe foarte mari, de la denivelări, făgaşe, tasări uşoare până la degradări deosebit de grave  care local au  afectat partea carosabilă pe toată lăţimea. Degradările sunt caracteristice structurii existente de pe fiecare sector. 

Obiect II - LUCRĂRI DE CONSOLIDARE VERSANŢI

Pe acest sector s-au constatat un număr de 5 poziţii care prezintă fenomene de instabilitate, afectând şi o parte a corpului drumului judeţean. În anumite zone este afectată toată lăţimea drumului judeţean. Principala cauză a apariţiei acestor fenomene este lipsa sistematizării scurgerii apelor de suprafaţă sau din infiltraţii.

Obiect III - PODURI

Pe acest sector  sunt cinci poduri. Două dintre acestea nu necesită lucrări de intervenție, un pod necesită lucrări de reabilitare, altul necesită reparații, iar celelalte două necesită înlocuire cu poduri noi.

LOT 3 - KM 40+732 - KM 54+842

Sectorul de drum studiat se desfășoară între km 40+732 și km 54+842, având o lungime de 14,11 km și străbate localitățile Josenii Bârgăului, de la intersecția cu drumul național DN17, Strâmba și Ilva Mică. Este traseul fostului drum județean DJ 172C, rekilometrat conform HG 156/04.12.2014.

Obiect I - DRUM

Drumul pe acest sector este modernizat până la km 45+932, cu îmbrăcăminte asfaltică, mai recentă pe cca 900 m. În continuare, până la km 54+732, suprafața carosabilă este pietruită. Ultimii 110 m au îmbrăcăminte asfaltică. Lăţimea părţii carosabile este cuprinsă între 4.50-6.00 m.

Partea carosabilă prezintă gropi, făgaşe longitudinale şi rupturi. Pantele transversale nu sunt asigurate, astfel încât apa stagnează pe drum, infiltrându-se în corpul acestuia sau şiroind în lungul drumului. Traseul este sinuos, caracteristic unui traseu de deal/munte, cu succesiuni de aliniamente şi curbe cu raze medii în general, mai reduse începând din zona km 4+000. 

Declivităţile în lung sunt medii, mai mari pe zona mijlocie a sectorului.

 La km 41+072 şi 54+732  există  treceri la nivel cu  calea ferată.

Majoritatea podeţelor sunt tubulare, cu diametre cuprinse între 800-1400 mm. Pe lângă acestea mai există un podeţ din fâşii cu goluri şi un podeţ tip C2. O parte din podeţe sunt parţial colmatate, zona de scurgere a apelor este obturată de vegetaţie, iar unele au coronamente degradate.

Obiect II - LUCRĂRI DE CONSOLIDARE VERSANȚI

Pe sectorul studiat, între km 51+287-51+744, s-au produs alunecări în 3 zone, doar în partea stângă a drumului, în imediata vecinătate a acestuia, acestea fiind de suprafaţă (până la o adâncime de 3-4 m – până la stratul de marnă-gresie mai rămânând 4-5 m), versantul de pe partea stângă a drumului fiind într-o stare de echilibru la limită. Partea de taluz din dreapta drumului, spre pârâul Strâmba, este stabilizată şi nu prezintă tendinţe de alunecare.

Obiect III - PODURI

Pe acest sector sunt 8 poduri, din care trei necesită înlocuire cu poduri noi, iar restul necesită lucrări de reparații  sau de reabilitare.

LOT 4 - KM 56+556 - KM 75+353

Sectorul de drum studiat se desfăşoară între km 56+556 şi km 75+353, având o lungime de 18,797 km şi străbate localităţile Ilva Mică de la intersecția cu drumul național DN17D, Poiana Ilvei și Măgura Ilvei. Este pe traseul fostului drum județean DJ 172D.

Proiectul a fost elaborat pe baza studiilor de teren și a specificațiilor tehnice din proiectul tehnic întocmit de SC ARCADIS TGH SRL, puse la dispoziție de către beneficiar și preluate cu acordul acestuia.


Obiect I - DRUM

Drumul este modernizat, cu diverse tipuri de îmbrăcăminți: asfalt, beton, asfalt peste beton. Lăţimea părţii carosabile este cuprinsă între 5.00-6.00 m.

Starea tehnică a drumului propus pentru reabilitare este necorespunzătoare desfăşurării în condiţii de siguranţă şi confort a traficului rutier, având sectoare cu elemente geometrice necorespunzătoare, nefiind asigurată lăţimea standard a părţii carosabile pe toată lungimea traseului, curbe neamenajate corespunzător, fără asigurarea vizibilităţii optime. Sunt compromise, pe suprafeţe însemnate, planeitatea şi rugozitatea căii de rulare, care nu mai corespunde condiţiilor tehnice datorită degradărilor de suprafaţă (fisuri, crăpături, dislocări ale îmbrăcămintei, degradări la margini) şi a degradărilor structurale (tasări, faianţări, fisuri şi crăpături multiple).

Obiect II - PODURI

Pe acest sector sunt 4 poduri, din care unul necesită lucrări de reparații, iar celelalte trei necesită lucrări de reabilitare.

LOT 5 - KM 75+353 - KM 93+132

Sectorul de drum studiat se desfăşoară între km 75+350 şi km 93+132, având o lungime de 17,779 km şi străbate localităţile Măgura Ilvei, Ilva Mare, Lunca Ilvei, până la limita cu situl ROSCI101 Larion (Natura 2000) . Este pe traseul fostului drum județean DJ 172D.

Proiectul a fost elaborat pe baza studiilor de teren și a specificațiilor tehnice din proiectul tehnic întocmit de SC ARCADIS TGH SRL, puse la dispoziție de către beneficiar și preluate cu acordul acestuia.


Obiect I - DRUM

Drumul are diverse tipuri de îmbrăcăminte: asfalt, beton, asfalt peste beton și pietruire. Lăţimea părţii carosabile este cuprinsă între 4.5-6.00 m.

Starea tehnică a drumului propus pentru reabilitare este necorespunzătoare desfăşurării în condiţii de siguranţă şi confort a traficului rutier, având sectoare cu elemente geometrice necorespunzătoare, nefiind asigurată lăţimea standard a părţii carosabile pe toată lungimea traseului, curbe neamenajate corespunzător, fără asigurarea vizibilităţii optime, foarte greu practicabil în perioadele cu precipitaţii bogate sau iarna, în special pe sectoarele de drum pietruite. Planeitatea şi rugozitatea căii de rulare nu mai corespund condiţiilor tehnice datorită degradărilor de suprafaţă şi a degradărilor structurale (tasări, faianţări, fisuri şi crăpături multiple), făgașe și gropi pe sectorul pietruit.

Obiect II - LUCRĂRI DE CONSOLIDARE VERSANȚI
În zona km 79+040 există un izvor în amonte de drum, care favorizează infiltrarea apelor în corpul versantului. Pe taluz a început să se contureze un torent și s-a produs o alunecare a taluzului de debleu de pe partea stângă a drumului, afectând și o parte a carosabilului. La 20-25 m de axul drumului au fost observate rupturi în corpul versantului.

Obiect III - PODURI

Pe acest sector sunt 6 poduri, din care unul necesită lucrări de reparații, trei necesită lucrări de reabilitare, iar două poduri trebuie înlocuite cu poduri noi.

2.1. Concluziile raportului de expertiză

Concluziile rapoartelor de expertiză tehnică se regăsesc în memoriile tehnice de pe fiecare sector, preluate din expertizele realizate pe fostele drumuri județene.

Valoarea totală a investiţiei (cu TVA):  

           Valoarea totală a investiţiei (cu TVA): 346 194 027 mii lei  - preţuri noiembrie 2015







: 78 147,636 mii Euro - preţuri noiembrie 2015

· Lot 1 - km 0+000 - 11+578, L=11,578 km: 
78 779,590 mii lei  (6 804 249 lei/km)








:17 783,203 mii Euro (1 539 948 Euro/km)

· Lot 2 - km 18+045 - 35+055, L=17,010 km: 64 887,621 mii lei  (3 814 674 lei/km)








  :14 647,318 mii Euro (765 982 Euro/km)
· Lot 3 - km 40+732 - 54+842, L=14,110 km: 63 888,645 mii lei  (4 527 898 lei/km)





          :14 421,816 mii Euro (1 022 099 Euro/km)
· Lot 4 - km 56+556 - 75+353, L=18,797 km: 70 361,653 mii lei  (3 743 238 lei/km)








 : 15 882,992 mii Euro (844 975 Euro/km)
· Lot 5 - km 75+353 - 93+132, L=17,779 km: 68 274,565 mii lei  (3 840 180 lei/km)

                                                : 15 411,866 mii Euro (866 858 Euro/km)


Valoarea investiției de bază (cu TVA): 307 999,012 mii lei - preţuri noiembrie 2015







: 69 525,736 mii Euro - preţuri noiembrie 2015

· Lot 1 - km 0+000 - 18+045 : 
70 112,786 mii lei  (6 055 691 lei/km)






: 15 826,814 mii Euro (1 366 973 Euro/km)

· Lot 2 - km 18+045 - 35+055: 
57 720,006 mii lei  (3 393 298 lei/km)






: 13 029,347 mii Euro (765 982 Euro/km)
· Lot 3 - km 40+732 - 54+842: 
56 840,651 mii lei  (4 132 796 lei/km)






: 12 830,847 mii Euro (909 344 Euro/km)
· Lot 4 - km 56+556 - 75+353:
62 588,795 mii lei  (3 329 723 lei/km)






: 14 128,396 mii Euro (751 630 Euro/km)
· Lot 5 - km 75+353 - 93+132:
60 736,774 mii lei  (3 416 209 lei/km)






: 13 710,333 mii Euro (771 153 Euro/km)
    Director  executiv,                                    Director economic,
 Radu Turţi                                           Cioarbă Teofil Iulian
2

